Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 6460

373. cikk Az 1970. április 21-i határozat 2. cikke b) pontjának első bekezdésében említett, „vám”-ként megjelölt bevétel 1992. december 31-ig magában foglalja azt a vámot, amelyet úgy számítanak ki, mintha a Portugál Köztársaság a csatlakozástól kezdve a közös vámtarifa vámtételeit és a Közösség által alkalmazott valamely vámtarifa- valamely vámtarifapreferenciából származó csökkentett vámtételt alkalmazná a harmadik országokkal folytatott kereskedelemben. A 136/66/EGK rendelet hatálya alá tartozó olajos magvakkal és olajtartalmú gyümölcsökkel, valamint az ezekből származó termékekkel, továbbá a 309–341. cikk értelmében szakaszos átmeneti intézkedések hatálya alá tartozó mezőgazdasági termékekkel kapcsolatos vámok esetében ugyanezt a szabályt alkalmazzák 1995. december 31-ig. Ez a bevétel azonban az első szakasz során nem tartalmazza a Portugáliába behozott és a 309–341. cikk értelmében szakaszos átmeneti intézkedések hatálya alá tartozó mezőgazdasági termékekre kivetett vámot. Amennyiben a Bizottság által az ezen okmány 210. cikkének (3) bekezdése szerint elfogadott rendelkezéseket alkalmazzák, és az első albekezdéstől eltérve, a vámok az e rendelkezések által a gyártás során beépített, harmadik országból érkező termékekre rögzített kompenzációs lefölözés mértéke szerint számított összegnek felelnek meg. A Portugál Köztársaság az egy hónapra vonatkozó vámnyilatkozatok alapján elkészíti a havi számítást e vámok tekintetében. A szóban forgó hónap során a regisztrációk alapján a vámokra így elkészített számítást a 2891/77/EGK, Euratom, ESZAK rendeletben meghatározott feltételek szerint a Bizottság rendelkezésére bocsátják.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes